钦定古今图书集成/明伦汇编/氏族典/第405卷 > 《廖用贤尚友录》 > 吕僧珍
## 钦定古今图书集成/明伦汇编/氏族典/第405卷 > 《廖用贤尚友录》 > 吕僧珍

按《梁书吕僧珍传》，“僧珍字元瑜，东平范人也。世居广
陵。起自寒贱，事太祖文皇为门下书佐。容貌甚伟，在
同类中少所亵狎，曹辈皆敬之。建武二年，魏大举南
侵，高祖率师援义阳，僧珍从在军中。事宁，补羽林监。
东昏即位，司空徐孝嗣管朝政，欲与共事，僧珍揣不
久安，竟弗往。时高祖已临雍州，僧珍固求西归，得补”
邛令。既至，高祖命为中兵参军。义兵起，以为辅国将
军、步兵校尉，出入卧内。大军次江宁，高祖令僧珍与
王茂率精兵先登，东昏将李居士来战，僧珍要击破
之。建康城平，高祖命僧珍率所领先入清宫。迁给事
黄门侍郎。高祖受禅，以为冠军将军，封平固县侯。天
监五年，领太子中庶子。僧珍去家久，表求拜墓。高祖
欲荣之，使为本州，乃授使持节、平北将军、南兖州刺
史。平心率下，不私亲戚。征为领军将军。十年卒，谥曰
“忠敬侯。”长子峻，早卒，峻子淡嗣。

===北魏===